OzLabs/hebrew-wiki-articles huggingface dataset:
ולדיסלב שלבינסקי

ולדיסלב שלבינסקי (בפולנית: Władysław Ślewiński; 1 ביוני 1856 – 24 במרץ 1918) היה צייר פולני. הוא היה מתלמידיו של גוגן ואמן מוביל של תנועת פולין הצעירה.

== ביוגרפיה ==
שלבינסקי נולד ב-1 ביוני 1856 בכפר ביאלינין שעל נהר פיזיה. ולדיסלב היה בנם של קייגטאן שלבינסקי, בעל אדמות והלנה לבית מיסירוביץ' שמתה בזמן הלידה. הוא היה בן דודו של הצייר יוזף חלמונסקי, וביוזמתו ולדיסלב שלבינסקי החל ללמוד בבית הספר לציור של וויצ'ך גרסון.

בשנת 1886 קיבל שלבינסקי רכוש דרך ירושת אמו, מה שהוביל עד מהרה לחורבנו הכלכלי. בשנת 1888 היה עליו לברוח מעומס המיסים והוא נסע לפריז. בשנים 1888–1890 למד באקדמיה קולארוסי. הוא נקשר לבית הספר של פונט-אוון על ידי פול גוגן. הוא חזר לפולין, ובשנים 1908–1910 היה פרופסור בבית הספר לאמנויות יפות בוורשה. בשנת 1910 חזר לצרפת.

הוא נפטר בפריז בבית החולים קוצ'ין ב־24 במרץ 1918, ונקבר בבית העלמין בגנו ליד פריז.

בנו היה ולדיסלב פורנקייביץ' (1884–1924), צייר ואמן גרפי.

== יצירה ==
הוא החל לצייר באיחור ובילה כמעט את כל שנות היצירה שלו בצרפת. הים היה נושא תכוף בעבודותיו. הוא צייר טבע דומם וציורי נוף רבים – צנועים, ושלווים. הוא חלק את אמצעי הביטוי עם גוגן וארט נובו.

בציור הוא השתמש בקו עדין, מורגש יותר ממה שנראה, הרבה להשתמש במוטיב של שיער ארוך וזורם, גם הרכות והנזילות של הצורות פופולריים בסגנונו.

בהשראת גוגן – הוא חיפש אחר הפשטות והכנות במקומות שלא נגעה בהם הציוויליזציה המודרנית, כמו גם באובייקטים בשימוש יומיומי.

הצורה והצבע קבעו את אווירת הציור. האמן השתמש בעיקר בצבעי אדמה. הוא השתמש ברפרטואר של צורות עם קווי מתאר עקומים, וצייר ללא רישום מוקדם, כפי שהיה אופייני לתקופה.

== גלריה ==
<gallery mode=packed heights="180">
קובץ:Ślewiński Orphan from Poronin.jpg | היתום מפורונין

קובץ:Slewinski akt.jpg | עירום

קובץ:Władysław Ślewiński - Martwa natura z astrami i miską.jpg | טבע דומם

קובץ:Władysław Ślewiński - Stara Bretonka.jpg | הברטוני

קובץ:Rudowlosa by Slewinski.jpg | דיוקן נשי

קובץ:Ślewiński Śpiąca kobieta z kotem 1896.jpg | אישה וחתול
</gallery>

== קישורים חיצוניים ==

== הערות שוליים ==

קטגוריה:ציירים פולנים
קטגוריה:ילידי 1856
קטגוריה:נפטרים ב-1918
אילזה בלומנטל-וייס

אילזה בלומנטל-וייס (בגרמנית: Ilse Blumenthal-Weiss; 14 באוקטובר 1899 – 10 באוגוסט 1987) הייתה משוררת יהודייה-גרמנייה. ניצולת השואה ממחנות הריכוז וסטרבורק וטרזיינשטט.

==קורות חיים==
אילזה בלומנטל-וייס נולדה ב-14 באוקטובר 1899 בברלין, הקיסרות הגרמנית לגוטליב וייס, בעל חנות בגדים, ולהדוויג וייס-ברוק. היא התחתנה עם הרברט בלומנטל, רופא שיניים, בשנת 1929. היא הוכשרה להיות מורה לחינוך גופני<ref name="glenn"></ref> ועבדה כמומחית אורתופדית, אם כי היא גם כתבה שירה מגיל צעיר. היא פרסמה את כרך שיריה הראשון, "Gesicht und Maske" ("פנים ומסכה") בשנת 1929. היא התכתבה עם המשורר האוסטרי ריינר מריה רילקה, ומכתביהם פורסמו ב-"Briefe aus Muzot" בשנת 1935.<ref name="lbi"></ref>

בשנת 1937, נמלטה בלומנטל-וייס מגרמניה הנאצית. היא עברה להולנד, אך במהלך מלחמת העולם השנייה, לאחר פלישת הנאצים להולנד ותחילת שואת יהודי הולנד, היא ובתה מרים גורשו לוסטרבורק ואז למחנה הריכוז טרזינשטט בשנת 1944. בעלה ובנה, פיטר, נרצחו במחנות הריכוז אושוויץ ומאוטהאוזן בהתאמה.<ref name="times"></ref> בשנת 1947, לאחר המלחמה והשואה היגרו, בלומנטל-וייס ובתה לארצות הברית והתיישבו בעיר ניו יורק.

בניו יורק פרסמה שלושה אוספי שירה נוספים: "Das Schlüsselwunder" ("נס המפתח"), משנת Mahnmal" ,1957" ("אנדרטה") וספרה משנת Ohnesarg" 1984" ("ללא ארונות"). רוב השירים הכלולים בהם התמקדו בשואה ובקורבנותיה. היא עבדה כספרנית במכון ליאו בק, ניו יורק.

בלומנטל-וייס נפטרה ב-10 באוגוסט 1987 בגריניץ', קונטיקט.

== הערות שוליים ==

קטגוריה:ספרניות ומידעניות גרמניות
קטגוריה:משוררות יהודיות גרמניות
קטגוריה:ספרנים ומידענים יהודים
קטגוריה:אסירים במחנה וסטרבורק
קטגוריה:אסירים בגטו טרזיינשטט
קטגוריה:ניצולות השואה
קטגוריה:ניצולי השואה: גרמניה
קטגוריה:ניצולי השואה: הולנד
קטגוריה:יהודים בשואה: הולנד
קטגוריה:מהגרים מגרמניה לארצות הברית
קטגוריה:משוררי השואה
קטגוריה:גרמניות שנולדו ב-1899
קטגוריה:גרמנים שנולדו ב-1899
קטגוריה:נפטרות ב-1987
שאגן אדום יד

שאגן אדום יד (שם מדעי: Alouatta belzebul) הוא מין של שאגן ממשפחת קופי העכביש החי באמריקה הדרומית ביערות הגשם של ברזיל ביער האטלנטי עם אוכלוסיות מבודדות בין סרז'יפה לריו גראנדה דו נורטה. הוא מצוי בטבע בסכנת הכחדה עקב בירוא יערות.

==תיאור==
השאגן הוא קוף בעל פרווה שחורה שאורכו עד מטר אחד ומשקלו 4.8 עד 6.2 קילוגרם בנקבות ו-6.5 עד 8 קילוגרם בזכרים. לקוף "זקן פנים" ארוך וגפיים ארוכות וחזקות בגוונים אדמדמים, מהם קיבל את שמו והוא בעל זנב לופת בדומה למינים דומים ממשפחתו. הוא אוכל צמחים מובהק הניזון מפרחים, עלים שונים, לרוב צעירים ומפירות בשלים או חתוכים (בשבי). העלים אינם מזינים ביותר, כך שהקוף שרוי מרבית זמנו בתנומה על הענפים בעיכול.

כאשר זכר שליט מגלה זכר אחר או יריבים נוספים הוא קורא קריאות חזקות ורועמות תוך שימוש בשרירי לשונו הגדולים להברחת יריבו. רק לעיתים רחוקות ייגררו למלחמה. השאגנים חיים במרומי הצמרות בקבוצות של 4 עד 12 פרטים והנקבות מתרבות במשך מרבית עונות השנה, ממליטות ולד אחד כל פעם. הגורים נגמלים כעבור 15 חודשים ומתבגרים תוך 36 עד 40 חודשים. בטבע השאגן יכול לחיות עד 20 שנה.

==קישורים חיצוניים==

==הערות שוליים==

קטגוריה:בעלי חיים שתוארו ב-1766
קטגוריה:טקסונים שתוארו בידי קארולוס ליניאוס
קטגוריה:קופי עכביש
קטגוריה:ברזיל: יונקים
קטי פרי

קטי פרי (נולדה ב-1964) היא קצינה בדימוס בדרגת רב-גונדר בשירות בתי הסוהר שכיהנה כנציבת שירות בתי הסוהר בשנים 2021–2024.

==ביוגרפיה==
נולדה בשם קטי יפרח. שירתה בצה"ל בשנים 1982–1984 בפיקוד המרכז.

לאחר שחרורה מהצבא, למדה באוניברסיטה העברית בירושלים, ובמהלך לימודיה התגייסה לשירות בתי הסוהר ב-1987.

בעלת תואר ראשון ושני בלימודי אסלאם והמזרח התיכון מהאוניברסיטה העברית בירושלים, וכן בעלת תואר שני במדע המדינה מהמכללה לביטחון לאומי (מטעם אוניברסיטת חיפה).

== קריירה ==
שירתה בחטיבת המודיעין כקצינת הערכה פלילית וכקצינת מקורות וכתקציבנית. ב-1999 מונתה לקצינת הערכה פעילות חבלנית עוינת ופלילית במחוז דרום, ולאחר מכן שימשה כקצינת מודיעין בבית הסוהר איילון.

ב-2002 מונתה לקצינת מודיעין גוש מרכז. סיימה קורס בין-שירותי למודיעין, וב-2006 מונתה לסגנית-מפקד בית המעצר הדרים. ב-2007 מונתה לקצינת מודיעין במחוז מרכז, ב-2008 מונתה לראש מחלקת האסיר, וב-2010 מונתה למפקדת בית המעצר הדרים. בתפקידיה הבאים שימשה הראש מינהל משאבי אנוש וכסגנית-מפקד מחוז מרכז.

באפריל 2018 קודמה לדרגת גונדר, ומונתה למפקדת הראשונה של מִנְהֶלֶת שטח המחיה וחלופות מאסר שהוקמה בעקבות בג"ץ האגודה לזכויות האזרח נגד השר לביטחון פנים. בתקופתה הפכה למִנְהֶלֶת תפני"ת (תכנון, פיתוח, ניהול ותיאום).

באוגוסט 2019 מונתה למפקדת מחוז דרום. היא האישה הראשונה שמונתה לתפקיד מפקדת מחוז בשב"ס.

בדצמבר 2020 החליט השר לביטחון הפנים, אמיר אוחנה, למנות את פרי לנציבת השב"ס ה-18. עד הדיון באישור מינויה בממשלה מונתה לממלאת מקום נציב בתי הסוהר.

ב-24 בינואר 2021 מונתה פרי לנציבת בתי הסוהר והועלתה לדרגת רב-גונדר.

במהלך כהונתה כראש השב"ס – התרחש המחדל בו נמלטו 6 האסירים הביטחוניים – מכלא גלבוע.<ref></ref> לאחריה, שכרה פרי את יועץ התקשורת רונן צור, באופן פרטי ובעלות מוערכת של עשרות אלפי שקלים.<ref></ref>

ביולי 2023 הודיעה כי תפרוש מתפקידה בתום השנה, ברקע המחלוקות בינה לבין השר לביטחון לאומי, איתמר בן גביר. ב-20 בדצמבר 2023 פרי הודיעה לשר איתמר בן גביר שלאור מלחמת חרבות ברזל של מדינת ישראל, כי היא מעמידה את עצמה לרשות בתי הסוהר להמשיך בכהונתה, עד תום מצב החירום. אולם ב-26 בדצמבר הודיע לה השר בן גביר על כך שהחליט שלא-להאריך את כהונתה.

== חיים אישיים ==
נשואה לעופר פרי, בנקאי השקעות עצמאי ובעברו מנכ"ל 012 Smile ובזקכל, וסמנכ"ל שיווק ברשות הדואר, ולהם שלושה ילדים.

שניים מאחיה של פרי הורשעו בעברות מרמה ושוחד, שכללו שיחוד עובדים ב"מי אביבים", תאגיד המים והביוב של תל אביב-יפו, וריצו תקופות מאסר במקביל לשירותה של פרי בשב"ס.

== ראו גם ==
* הבריחה מבית הסוהר גלבוע

==קישורים חיצוניים==

* 

==הערות שוליים==

קטגוריה:נציבי בתי הסוהר
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:סגל בית הסוהר איילון
קטגוריה:ישראליות שנולדו ב-1964
קטגוריה:ישראלים שנולדו ב-1964
פתן מוות מדברי

פתן מוות מדברי (שם מדעי: Acanthophis pyrrhus) הוא מין של נחש ארסי ממשפחת הפתניים החי באוסטרליה באזורי המדבר של מרכז היבשת.

== מאפיינים ==
פתן זה, בדומה לשאר בני הסוג פתן המוות, הוא אחד הנחשים הקטלניים ביותר בעולם, והוא מגיע לאורך ממוצע של 62 סנטימטרים, אך לעיתים גם לאורך 70 סנטימטרים. צורתו שטוחה ועבה, מתאימה להסוואה מתחת החול או החצץ. הוא בעל עיניים מוגבהות מעט מעל הראש בדומה לאפעה ובעל ניבים קצרים, אך מלאי ארס רב עוצמה היכול להרוג במהירות, אם כי זה אינו דבר נפוץ.

הפתן בעל זנב הניתן להנעה גלית באופן המזכיר תולעת, מה שעוזר לו למשוך אליו את טרפו. כשהנחש מתמקם בעמדת מארב הראש שלו קרוב לזנבו, כך שהוא יוכל להכיש במהירות מי שמתקרב לפיתיון של זנבו.

מרבית הטרף של הפתן מורכב מלטאות כמו חומטיים וחרדוניים הנפוצים במדבר ולעיתים רחוקות יותר גם מיונקים קטנים. הוא איטי יחסית וימתין בעמדתו במשך ימים אחדים עד שימצא טרף מתאים. הנחש פעיל בעיקר עם רדת החשיכה, אז החום הכבד יורד. לעיתים הוא מתחמם על שיחים או עשבים בבוקר וכן נראה על כמה כבישים, דבר שיכול לגרום לדריסתו.

הנחש חי מחופי אוסטרליה המערבית עד הטריטוריה הצפונית ומדרים עד קלגורלי. הוא פתן המוות היחיד באזור חיותו המדברי, כשהוא יכול להימצא גם בבתות, ערבות יבשות ושפלות של עשבי טריאודיה. הנחש נפגע בגלל הרס של בתי גידולו הטבעיים.

נחש זה משריץ צאצאים חיים, עד 13 צעירים בכל השרצה.

==קישורים חיצוניים==

==הערות שוליים==

קטגוריה:פתניים
קטגוריה:אוסטרליה: זוחלים
קטגוריה:בעלי חיים במדבריות אוסטרליה
בית מלאכה

חדר המכיל כלים וציוד שנמצאים בשימוש כבר עשרות שנים.
בית מלאכה לרכבות
בית מלאכה הוא מקום המשמש לביצוע עבודות תיקון ויצור שונות. החל מתקופת המהפכה התעשייתית, "בית מלאכה" עשוי להיות חדר, חדרים או בניין המספקים את השטח ואת הכלים (או המכונות) העשויים להידרש לייצור או לתיקון של מוצרים מיוצרים.

בתי מלאכה היו המקומות היחידים לייצור עד הופעת התיעוש ופיתוח מפעלים גדולים יותר. במאות ה-20 וה-21 בתים רבים בעולם המערבי מכילים בתי מלאכה במוסך, במרתף או בסככה חיצונית. בתי מלאכה ביתיים מכילים בדרך כלל שולחן עבודה, כלי עבודה ידניים וחשמליים. יחד עם הכלים הפרקטיים שלהם לתיקון מוצרים או ביצוע עבודות ייצור קטנות, בתי מלאכה משמשים לביצוע עבודות מתכת ופחחות<ref></ref><ref></ref><ref></ref>.

בתי המלאכה עשויים להשתנות במיקוד התעשייתי. לדוגמה, חלק מהן עשויים להתמקד בתיקון כלי רכב. עיבוד עץ הוא אחד המוקדים הנפוצים ביותר, אך ניתן לבצע עבודות מתכת, וסוגים שונים של עבודות אלקטרוניקה.

בחלק מתעשיות התיקון, כגון קטרים וכלי טיס, בתי המלאכה לביצוע עבודות התיקון נקראות חנויות גב או סדנאות רכבת. מרבית התיקונים מתבצעים בבתי מלאכה קטנים, למעט מקום בו יש צורך בשירות תעשייתי.

ישנם אמנים שקוראים למקום היצירה שלהם בית מלאכה, סטודיו או אטלייה. האקדמיה לאמנות בצלאל החזיקה מהיווסדה בתי מלאכה<ref></ref> לשימוש התלמידים לאמנויות השונות.
==בית מלאכה כנושא תרבותי==
בתי המלאכה מופיעים גם כנושא בספרות, באמנות ובסרטים.

המשוררת אפרת מור מילמן כתבה שיר 'בית מלאכה לגעגוע' <ref></ref>.

האמנית אליסיה שחף, הציגה בשנת 2020 בתערוכה 'בית מלאכתה' צילומים של אמניות בבתי המלאכה -הסדנאות הפרטיות שלהן. בגלריה ויטרינה<ref></ref> שבמכון הטכנולוגי בחולון.

== ראו גם ==
* מעבדה
* סטודיו
* אטלייה

==קישורים חיצוניים==

== הערות שוליים ==

קטגוריה:חדרים
קטגוריה:תעשייה
יחסי סומליה–קניה

יחסי סומליה–קניה (בסוואהילי: Uhusiano wa Somalia na Kenya, בערבית: العلاقات الصومالية كينيا) הם היחסים הבילטרליים בין סומליה לקניה.

==היסטוריה==
===ג'ובלנד===
ב-26 ביוני 1960, ארבעה ימים לפני שהעניקה את עצמאותה של סומלילנד הבריטית, הכריזה ממשלת בריטניה כי יש לאחד את כל האזורים המאוכלסים בסומליה במזרח אפריקה באזור מנהלי אחד. עם זאת, לאחר פירוק המושבות הבריטיות לשעבר באזור, העניקה בריטניה את ניהול מחוז הגבול הצפוני ללאומנים קנייתים על אף החלטה לא פורמלית שהוכיחה את רצונה הגדול של אוכלוסיית האזור להצטרף לרפובליקה הסומלית החדשה שהוקמה.

ערב עצמאות קניה באוגוסט 1963 הבינו באיחור של גורמים בריטים שהממשל הקנייתי החדש אינו מוכן לוותר על האזורים המיושבים בסומליה שזה עתה הוענק להם לניהול. בראשות המפלגה הפרוגרסיבית העממית של המחוז הצפוני (NPPPP), סומלים ב-NFD חיפשו נמרצות איחוד עם קרוביהם ברפובליקה הסומלית מצפון. בתגובה, חוקקה ממשלת קניה מספר אמצעי דיכוי שנועדו לסכל את מאמציהם במה שכונה מלחמת שיפטה. אף שהסכסוך הסתיים בהפסקת אש, הסומלים באזור עדיין מזהים ושומרים על קשר הדוק עם קרוביהם בסומליה, ורואים עצמם עם אחד.

סומלים בקניה אכלסו באופן היסטורי את מחוז הגבול הצפוני (NFD), שלימים שונה שמו למחוז צפון מזרח. ה-NFD קם בשנת 1925, כאשר הוא נגולף מאזור ג'ובאלנד בדרום סומליה של ימינו. באותה תקופה שהיה תחת הממשל הקולוניאלי הבריטי, המחצית הצפונית של ג'ובאלנד נמסרה לאיטליה כפרס על תמיכת האיטלקים בבעלות הברית במהלך מלחמת העולם הראשונה. בריטניה שמרה על השליטה במחצית הדרומית של השטח, שלימים נקראה מחוז הגבול הצפוני. החל משנות ה-20 ואילך, בתקופת ניהולו של אחמד מדוב, הקשר בין קניה לג'ובאלנד התהדק, במיוחד בצורה של שיתוף פעולה כלכלי וצבאי.

===סכסוך גבולות ימי===
באוגוסט 2014 ביקשה הממשלה הפדרלית של סומליה רשמית מבית הדין הבינלאומי לצדק "לקבוע, על בסיס החוק הבינלאומי, את המסלול השלם של הגבול הימי המחלק את כל האזורים הימיים הנוגעים לסומליה ולקניה ב."

בפברואר 2019 זימנה קניה את שגרירה בסומליה וביקשה ממקבילו בסומליה מוחמד מוחמוד נור לחזור למוגדישו להתייעצות עם ממשלתו לאחר החלטת ממשלת סומליה למכירה פומבית של זיכיונות חיפושי נפט וגז במרכז הימי של שתי המדינות ב. ביולי 2019 הגישה סומליה מחאה לממשלת קניה על התייחסותה לסומלילנד כמדינה.

===מבצע לינדה נצ'י===
באוקטובר 2011, במבצע מתואם בין הצבא הסומלי והצבא הקנייתי, מבצע לינדה נצ'י, החל נגד א-שבאב קבוצת המורדים בסומליה הדרומית. המשימה הובלה באופן רשמי על ידי צבא סומליה, כאשר הכוחות הקנייתים סיפקו תפקיד תמיכה. בתחילת יוני 2012 שולבו רשמית כוחות קניה ב-AMISOM. עד ספטמבר 2012, הצבא הלאומי הסומלי והצבא הקנייתי עם כוחות ברית האיחוד האפריקאי הצליחו לכבוש את המעוז הגדול האחרון של אל-שבאב, הנמל הדרומי של קיסמאיו, במהלך קרב קיסמאיו.

===מחנה הפליטים דאדאב===
בשנת 2013 חתמו UNHCR, ממשלות קניה וסומליה על הסכם משולש שמקל על חזרתם של פליטים סומלים בדאדאב.

===ניתוק יחסים===
ב-15 בדצמבר 2020 ממשלת סומליה הודיעה כי תנתק את היחסים הדיפלומטיים עם קניה, בין היתר לאחר שיפור ביחסים בין קניה וסומלילנד, חבל ארץ שהכריז עצמאות מסומליה. לאחר כחצי שנה במאי 2021 המדינות הודיעו על שחזור היחסים בעזרת תיווך של קטר.

==נציגויות דיפלומטיות==
הממשלה הפדרלית של סומליה מחזיקה שגרירות בניירובי. את המשלחת הדיפלומטית מוביל השגריר ג'מאל מוחמד חסן.

==קישורים חיצוניים==

==הערות שוליים==
פתן מוות צפוני

פתן מוות צפוני (שם מדעי: Acanthophis praelongus) הוא מין של נחש ארסי מסוג פתן המוות שבמשפחת הפתניים; הוא נפוץ ברחבי צפון אוסטרליה, בפפואה ניו גיני, ואף בכמה מאיי אינדונזיה. בדרך כלל הוא חי באזורי אחו, ערבות לחות ויערות גשם. הוא דומה מאוד למין פתן מוות מצוי, וכמוהו ארסי ביותר.

== מאפיינים ==
נחש זה קטן ביחס למשפחתו ומגיע לאורך 40 עד 70 סנטימטרים בממוצע. הוא בעל ראש קצר עם בליטות קרניות מעל העיניים וצורתו שטוחה ומעובה. הנחש איטי מאוד ונוטה שלא לנוע הרבה. צבע קשקשיו משתנה בין אפור, חום כהה ועד לחום אדמדם. קצה זנבו יכול להתנועע כמו תולעת, מה שעוזר לו למשוך את טרפו הכולל בעיקר דו-חיים, לטאות וזוחלים קטנים נוספים אך גם יונקים - לטווח המאפשר לו הכשה. כמו קרוביו, נחש זה אינו מטיל ביצים אלא משריץ עד 10 צאצאים בכל השרצה.

הנחש ארסי ביותר ומכיל מיוטוקסין חזק המשפיע על מערכת העצבים, הנשימה ותנועת השרירים ויכול להביא בקלות למצב חירום או אף למוות אם לא ניתנת עזרה רפואית בזמן. עם זאת מאז שיוצר נוגדן לארס מספר מקרי המוות ירד באופן דרמטי.

הנחש עצמו נפגע מבירוא יערות בהם הוא חי וכן מהבאת קרפדת הקנים לאוסטרליה. הנחשים מפתים את הקרפדה ומכישים אותה, אך מתים מהרעל שבגופה.

==קישורים חיצוניים==

==הערות שוליים==

קטגוריה:בעלי חיים שתוארו ב-1877
קטגוריה:טקסונים שתוארו בידי אדוארד פירסון רמזי
קטגוריה:פתניים
קטגוריה:פפואה גינאה החדשה: זוחלים
מארי הנריקס

מארי הנריקס (בדנית: Marie Henriques; 26 ביוני 1866 – 12 בינואר 1944) הייתה ציירת יהודייה-דנית, שציירה נופים, דמויות ודיוקנאות, בתחילה בסגנון הריאליסטי ובהשפעת האימפרסיוניזם. בשנת 1916 היא הייתה חברה מייסדת של החברה לאמניות (Kvindelige Kunstneres Samfund).<ref name="kvinfo"></ref><ref name="dbl"></ref><ref></ref>
"ילדה צעירה בשמלה לבנה" (1893)

== ביוגרפיה וחינוך ==
מארי הנריקס נולדה למשפחת דנית-יהודית עשירה בקלמפנבורג מצפון לקופנהגן, הייתה בתם של מרטין הנריקס (1825–1912) ותרז אברהמסן (1833–1882). היא חלקה את כישרונותיה האמנותיים עם דודי אביה ועם אחיה הבכור, רוברט הנריקס (1858–1914), מוזיקאי וסופר. לאחר שלמדה שיעורי ציור פרטיים בדנמרק, היא בילתה אצל אביה שישה חודשים בפריז, שם למדה ציור אצל אלפרד סטיבנס הבלגי, כריסטיאן קרוהג הנורווגי והאמן הצרפתי אותון פרייז. כשחזרה לקופנהגן, היא הייתה בת מזל שהצליחה ללמוד בבית הספר לנשים, שהוקם זה עתה באקדמיה הדנית המלכותית לאמנויות. היא למדה שם אצל האמן ויגו ג'והנסן, וסיימה את לימודיה בשנת 1893.<ref></ref><ref></ref>

היא הייתה קרובת משפחה של אסתר גהלין, מבית הנריקס.

== קריירה ==
סרקופג אצטקי (1928)
הנריקס, שנסעה לעיתים קרובות בילדותה, ביקרה באיטליה, ספרד, צפון אפריקה, אנגליה, הולנד, בלגיה, שוודיה ומצרים. בולטת במיוחד שהותה ביוון שם בילתה תקופות ארוכות בין השנים 1910 ל-1913. בדנמרק ומחוצה לה הציגה ציורים בצבעי מים ושמן המתארים סצנות ממסעותיה.

עבודתה המוקדמת של הנריקס הייתה בסגנון ריאליסטי, אך במהלך שהותה בפריז היא נהייתה יותר ויותר אימפרסיוניסטית. ייתכן וקיבלה השראה מביקור בסקיין, מעבודתה של אנה אנצ'ר. בהמשך היא יצרה ליטוגרפיות צבעוניות של מבנים בדנמרק וביוון וכן חיתוכי עץ של אמנות יוונית עתיקה, מצרית, אצטקית ורומית. רבים מיצירותיה נרכשו על ידי המחלקה לארכאולוגיה ואתנולוגיה באוניברסיטת קופנהגן.

בשנת 1916 הייתה הנריקס חברה מייסדת בחברת האמניות שם כיהנה בדירקטוריון עד 1935. בשנות השלושים של המאה העשרים היא הייתה גם חברה במועצה של האקדמיה המלכותית ובוועד של החברה לאמנות קונסטפורנינגן. בשנת 1934 הוענק לה פרס טגאה ברנדט רייזלגט.

== חיים אישיים ==
הנריקס מעולם לא התחתנה ולא היו לה ילדים. היא גרה בקומה השנייה ברחוב פרדריקסולמס 20 בקופנהגן. באוקטובר 1943 היא נאלצה לברוח מדירתה כדי להימלט מהגסטפו. היא התחבאה בסנטוריום מונטבלו באלסינור שם נפטרה. היא נקברה בבית הקברות היהודי בקופנהגן.<ref></ref>

== קישורים חיצוניים ==

== הערות שוליים ==

קטגוריה:ציירות דניות
קטגוריה:יהודים דנים
קטגוריה:ציירות יהודיות דניות
קטגוריה:ציירים יהודים דנים
קטגוריה:ניצולות השואה
קטגוריה:ילידות 1866
קטגוריה:נפטרות ב-1944
פאול גוסטב פישר

פאול גוסטב פישר (בדנית: Paul Gustav Fischer; 22 ביולי 1860 – 5 בינואר 1934) היה צייר ריאליסטי יהודי-דני.<ref name="dbl"></ref>

== קורות חיים ==
פאול פישר נולד בקופנהגן, דנמרק. הוא היה דור הרביעי למשפחה יהודית שמקורה מפולין. הוא היה בנם של פיליפ אוגוסט פישר (1817–1907) וגוסטפה אלברטינה סוודגרן (1827–1883). המשפחה הייתה מהמעמד הבינוני הגבוה. אביו החל כצייר, אך מאוחר יותר החל לעסוק בייצור צבעים.<ref></ref>

השכלתו האמנותית הפורמלית נמשכה זמן קצר בלבד באמצע שנות העשרה שלו, כשלמד שנתיים באקדמיה הדנית המלכותית לאמנות בקופנהגן. פישר החל לצייר עוד כשהיה צעיר, בהדרכת אביו. הוא עבד בשנים 1878–1888 במפעל של האב, והציג באופן קבוע בתערוכת האביב של שרלוטנבורג בשנים 1884–1902.

הודות לציור שפרסם ב-"Ude og Hjemme", החל להתפרסם, ואז בא במגע עם ציירי טבע דניים צעירים. ציוריו הקודמים מתארים את חיי העיר. מסיבה זו הוא נקרא "הצייר של קופנהגן" ("Københavns maler").

לאחר שהות בפריז בשנים 1891–1895, נעשו ציוריו עשירים ובהירים יותר. לא עבר זמן עד שפישר זכה לתהילה כצייר של ערים, לא רק קופנהגן, אלא גם נופים וערים בסקנדינביה, איטליה וגרמניה.<ref>[http://www.obro-artgallery.com/biographies.htm#paul-fischer Paul Fischer from Obro Gallery.] Retrieved 16 December 2008.</ref>
מצעד יום הולדתו של המלך 1925
בערך בתקופה זו, הוא צייר גם סצינות רחצה בהירות ושטופות שמש, חלקן עם נשים עירומות, ופיתח עניין בציור פוסטרים, בהשראת תאופיל שטיינלן ואנרי דה טולוז-לוטרק.<ref> Erik Mortensen. [http://www.kulturarv.dk/kid/VisWeilbach.do?kunstnerId=4859&wsektion=biografi Paul Fischer] Kunstindeks Danmark & Weilbach Kunstnerleksikon. Retrieved 16 December 2008.</ref>

בתקופה בה צייר באופן פעיל, נשלטה סצנת האמנות הדנית על ידי הצייר לוריטס טוקסין. למרות היעדר ההכרה של פישר במהלך חייו, אמנותו נמכרה היטב. אירוע מרכזי אחד שבו הוא הצליח מעל טוקסן, היה כאשר שוודיה העבירה את הריבונות בחזרה לנורווגיה – היה זה פישר, ולא טוקסן קיבל את העמלה ממלך נורווגיה על ציור תמונת האירוע.

== חיים אישיים ==
פישר התחתן לראשונה בשנת 1886 עם דגניי גרוננברג (1867–1920) הנישואין הסתיימו. הוא התחתן בפעם השנייה בשנת 1914 עם זמרת מרתה וילהלמינה ג'נסן (1888–1966). הוא נפטר בגנטופטה בשנת 1934.

== גלריה ==
<gallery mode="packed" heights="150px">
An Evening at the Royal Theatre by Paul Gustav Fischer.jpg|ערב בתיאטרון המלכותי (1887–1888)
Fischer Paul Sunbathing In The Dunes.jpg| שיזוף בדיונות (1916)
Paul Fischer - Knippelsbro da jeg var dreng - 1924.png|סצנה מקניפלסברו (1924)
Paul Gustav Fischer - Københavns rådhus plads med lurblæserne foran Palads hotel.jpg|כיכר העירייה בקופנהגן (1900)
Paul Fischer - Parti fra Højbro Plads.jpg|העיר (1900)
</gallery>

== קישורים חיצוניים ==

== הערות שוליים ==

קטגוריה:ציירים יהודים דנים
קטגוריה:ציירים ריאליסטים
קטגוריה:ציירים אימפרסיוניסטים יהודים
קטגוריה:ילידי 1860
קטגוריה:נפטרים ב-1934
טבח שטרסבורג

איור משנת 1894 המתאר את פוגרום שטרסבורג
טבח שטרסבורג התרחש ב־14 בפברואר 1349, כ"ה באדר א' ה'ק"ט, ובו כ-2,000 יהודים נשרפו למוות בפומבי, והיתר גורשו מהעיר בתקופת האנטישמיות בימי המוות השחור – גזרת ק"ח–ק"ט, תוך נתינת אולטימטום להתנצר או למות.

החל באביב 1348 התרחשו פוגרומים נגד יהודים בערי אירופה, החל מטולון באפריל-1348, עד נובמבר אותה שנה הם התפשטו דרך סבויה לשטחים דוברי גרמנית. בינואר 1349 התרחשו שריפות של יהודים בטבח בזל ובפרייבורג, וב-14 בפברואר הושמדה הקהילה היהודית בשטרסבורג.

בכ-510 קהילות שהותקפו באותה תקופה, היו יהודים שהתאבדו, על מנת לא ליפול לידי המעבירים על דתם ולהיות אנוסים.

== הפוגרום ==
למרות שעל הממשלה הייתה החובה הטבעית להגן, ובנוסף, היהודים שילמו יותר מיסים משאר התושבים יחסית לשיעורם באוכלוסייה, שליטי העיר החדשים לא דאגו לחוזה ההגנה עם היהודים ולא להפסדים הכספיים לעיר שנבעו מהפוגרום. לשני הפקידים המודחים נותרה המשימה להוביל את היהודים למקום הוצאתם להורג, והם העמידו פנים שהם מובילים אותם משטרסבורג. במקום זה נבנה בית עץ בו נשרפו היהודים בחיים. אותם יהודים מעטים שהיו מוכנים להיטבל ולהמיר את דתם, וגם ילדים ונשים שנחשבו מושכות נחסכו מהשריפה בחיים. מספרים כי הטבח נמשך שישה ימים.

היהודים נאספו ונגררו לבית העלמין היהודי, שם עמד מוקד גדול שהוצת. הקהל הטריד בעיקר את הילדים היהודים הקטנים: הם הוטבלו לפני שנזרקו אל המוקד. כותבי האירועים מציינים בהערצה את הגישה האצילית של נשים יהודיות: הם קרעו את ילדיהם מידי המטבילים כדי לזרוק אותם על המוקד במקום מיד אחריהם.

דברי הימים של קלוסנר וקוניגשופן מתארים את העדות, המרגשת בפשטותה, של בורדנית מלווה שהייתה עדה חסרת אונים למראות הנוראיים שפקדו את העיר:

עד מדווח על דיאלוג נוגע ללב בין ראש המשפחה היהודי לבין אחד הרוצחים. מכיוון שהתירוץ לטבח היה אחריותם-כביכול של היהודים להפצת המוות השחור, קרא היהודי: "אבל גם ילדינו מוכים במגפה." עליו ענה הרמן השמן, ה'שוחט' מפאלץ: "כאשר הרגת את "בן האל", אתה יכול להרעיל את אחד מילדיך, כדי לגרום לאנשים להאמין בחפותו: כולם יודעים כמה יהודים הם ערמומיים".

==איסור כניסה ליהודים==
לאחר הטבח של שנת 1349 הוציאה מועצת שטרסבורג צו האוסר על כניסתם של היהודים לעיר, אשר נותר בתוקפו המלא עד 1368, אז קבלו מספר מצומצם שם משפחות אישור לשבת בעיר תנאים מגבילים. זכויות ישיבה מלאות בשטרסבורג קבלו היהודים בחזרה רק במאה ה-18.

==ראו גם==
* המוות השחור
* אנטישמיות בימי המוות השחור
* יהדות שטרסבורג

==הערות שוליים==

קטגוריה:פרעות, פוגרומים ועלילות דם בימי הביניים
קטגוריה:גירוש יהודים באירופה בימי הביניים
קטגוריה:שטרסבורג
קטגוריה:1349
קטגוריה:המוות השחור
קטגוריה:יהדות אלזס
יעקב בריל

יעקב בריל (Jakob Brüll; 1812, רוסינוב , מורביה – 1889, קויטין , מורביה) היה רב וחוקר בספרות התלמוד.

==ביוגרפיה==
למד בישיבות בונהאד, פרסבורג ובודפשט. נישא לרג'ין (רבקה), בת הרב נחום טרייביטש. הוסמך לרבנות על ידי חותנו. לעד שנת 1843 כיהן כרב בעיר קויטין במורביה עד יום מותו. עם תלמידיו נמנים בניו אלחנן ונחמיה וכן דוד קאופמן – שלושתם נודעו לימים כחוקרים ידועים במדעי היהדות.

==ספריו==
בספריו ניכרת בקיאות רחבה בתלמוד ונטיה מובהקת לביקורת מדעית. הוא כתב ספרים הן בגרמנית והן בעברית. ספרו הידוע הוא "מבוא למשנה" בשני כרכים. ספרו האחרון "בן זקונים" יצא בימי חייו האחרונים.

==קישורים חיצוניים==

* 
* 

מכּתביו:
* 	
* 
** 
* 	
* 

קטגוריה:רבנים הונגרים
קטגוריה:חוקרי משנה
קטגוריה:חוקרי תלמוד
קטגוריה:חוקרי מדרש ואגדה
קטגוריה:ילידי 1812
קטגוריה:נפטרים ב-1889
קטגוריה:חכמת ישראל: אישים
אלחנן בריל

אדולף (אלחנן) בריל (Adolf Brüll; 1846, קויטין, האימפריה האוסטרו הונגרית – 1908, פרנקפורט) היה חוקר במדעי היהדות.

==ביוגרפיה==
אדולף בריל נולד כבנם של הרב והחוקר יעקב בריל (1812–1889) ואשתו רג'ין (רבקה), בת הרב נחום טרייביטש. בריל קיבל את הכשרתו מאביו, ממנו למד יחד עם אחִיו לימים החוקר נחמיה בריל. כן למד באוניברסיטאות וינה, פראג וברסלאו. את הכשרתו התאולוגית קיבל בבית המדרש לרבנים בברסלאו. בשנת 1871 מונה כמורה בפילנתרופין (Philantropin) בפרנקפורט שם היה מוקד ההשכלה והריפורמה בעיר. במקום זה לימד עד 1903. בשנת 1879 ייסד את עמותת פרנקפורט-מנדלסון לרגל יום הולדתו ה-150 של משה מנדלסון. משנת 1881 היה העורך של כתבי העת מטעם עמותת מנדלסון, שעבורם כתב גם מאמרים רבים. בריל היה חבר מלא בחברה Deutsche Morgenländische Gesellschaft שעסקה בחקר מדעי המזרח. כן היה חבר בלשכת הבונים החופשיים בפרנקפורט.

בריל חיבר מספר ספרים בנושאי היהדות בתחומים מגוונים. עיקר פרסומו היה בהוצאה ראשונה לאור של התרגום השומרוני לתורה באותיות עבריות. כן חיבר חיבורים נוספים הקשורים לשומרונים ולנושאים יהודיים נוספים.

אדולף בריל חיבר ערכים עבור האנציקלופדיה היהודית שערך איזידור זינגר בין השנים 1901–1906. כן כתב 57 ערכים על אישים יהודיים בביוגרפיה הגרמנית הכללית.

==ספריו==
* Fremdsprachliche Redensarten und Ausdrücklich als Fremdsprachlich Bezeichnete Wörter in den Talmuden und Midraschim. Leipzig 1869
ניבים ומילים בשפה זרה המתבטאים כשפה זרה בתלמודים ובמדרשים. [https://reader.digitale-sammlungen.de/de/fs1/object/display/bsb10571815_00005.html קישור לספר] באתר ספריית מדינת בוואריה.
*	Trachten der Juden im Nachbiblischen Alterthume. Frankfurt a. M. 1873 (מלבושי היהודים בתקופה שלאחר התנ"ך)
* Das Samaritanische Targum zum Pentateuch, zum Ersten Male in Hebräischer
* תרגום שומרוני על התורה, יוצא לאור בפעם ראשונה בכתב אשורית, פרנקופורט על נהר מיין, תרל"ה [https://archive.org/details/targumshomronial00fran/mode/2up קישור] מאתר ארכיון האינטרנט
* Zur Geschichte und Literatur der Samaritaner. 1876 (ההיסטוריה והספרות של השומרונים)
[https://archive.org/details/zurgeschichteund00brll קישור מארכיון האינטרנט]
* Dr. David Einhorn und seine Bedeutung für das Judentum. 1882
Artikel in der Allgemeinen Deutschen Biographie

==קישורים חיצוניים==
* 

==הערות שוליים==

קטגוריה:חוקרי יהדות גרמנים
קטגוריה:גרמנים חברי הבונים החופשיים
קטגוריה:בוגרי בית המדרש לרבנים בברסלאו
קטגוריה:ילידי 1846
קטגוריה:נפטרים ב-1908
נחמיה בריל

הרב נחמיה (נחום) בריל (Nehemiah Brüll; 16 במרץ 1843, רוסינוב, מורביה – 5 בפברואר 1891 פרנקפורט) היה רב רפורמי וחוקר במדעי היהדות.

==ביוגרפיה==
בריל קיבל את השכלתו הרבנית-תלמודית מאביו, יעקב בריל ששילב ידע תלמודי רחב עם תפיסה היסטורית ביקורתית. לאחר מכן למד שפות היסטוריות קלאסיות ומזרחיות באוניברסיטת וינה, ובמקביל למד בבית המדרש לרבנים בווינה, שם היה תלמידים של אייזיק הירש וייס, מאיר איש-שלום ואהרן ילינק. כאן הפך בריל, בנו של רב שמרני, ונכדו של הרב הראשי האורתודוקסי של מורביה – ר' נחום טרייביטש לרפורמטור מוחלט ולתלמידו של אברהם גייגר – מייסד התנועת הרפורמה היהודית.

ברול נקרא כרב בביזנץ במורביה. בשנת 1870 מינה אותו גייגר לרב הקהילה הרפורמית בפרנקפורט. הוא נשא במשרה זו עד יום מותו אם כי הוא חווה קשיים רבים כתוצאה מהחיכוך המתמיד עם קהילתו האורתודוקסית של הרש"ר הירש. קשיים אלו שנגרמו מעמדתו הקיצונית גרמו לו להתמסר לעבודת המחקר.

==מחקריו==
מחקריו של בריל נעו כמעט בכל ענפי המדע היהודי, כולל פרשנות, דקדוק, היסטוריה, חקר ההלכה, פיוט, בלשנות, פילולוגיה, שירה, ספרות יהודית-גרמנית והספרים החיצוניים.

מאמרו של בריל – "תולדות ייסודו של התלמוד הבבלי כיצירה ספרותית" נחשב עד היום כמאמר קלאסי במחקר התלמודי, וזאת למרות הזמן הרב שעבר מזמן פרסומו וההתפתחות הרבה שנעשתה מאז בשדה המחקר התלמודי.

==ספרים==
בריל יסד את השנתון – Jahrbücher Für Jüdische Geschichte Und Litteratur,(ספר השנה לתולדות היהודים וספרותם), שיצא במשך עשר שנים (1874 עד 1890. רוב המאמרים בשנתון, לרבות מאמרי ביקורת הספרים היו מפרי עטו.
מאמריו בעברית התפרסמו בכתבי העת – "בית המדרש", "בית תלמוד" "הכרמל", ו"אוצר הספרות".

==קישורים חיצוניים==

* [https://www.nli.org.il/he/books/NNL_ALEPH001853983/NLI תולדות שבתי צבי, הועתק מכתב יד נושן], וילנא, 1879 - באתר הספרייה הלאומית.
* [https://www.herzog.ac.il/vtc/tvunot/netuim11-12_beril.pdf תולדות ייסודו של התלמוד הבבלי כיצירה ספרותית], נטועים, יא-יב, אלול תשס"ד, המכללה האקדמית הרצוג, בתרגום זאב זכריה ברויאר.
* 
* 

==הערות שוליים==

קטגוריה:רבנים רפורמים גרמנים
קטגוריה:חוקרי תלמוד
קטגוריה:חוקרי מקרא
קטגוריה:ילידי 1843
קטגוריה:נפטרים ב-1891
La Llamada

La Llamada (בעברית: שיחת הטלפון) הוא שיר של הזמרת סלינה אשר יצא כסינגל השני מתוך אלבום ההופעה החיה שלה. השיר נכתב על ידי
פיט אסטודילו ואחיה א.ב. קינטנייה והופק על ידי אחיה ובבו סילבט. השיר יצא כסינגל לאחר ש-"No Debes Jugar", יצא לאור.<ref></ref><ref name=":0"></ref>

השיר הגיע למקום החמישי במצעד השירים הלטינים בארצות הברית.

== הצלחה ומשמעות ==
ב-2011 השיר זכה להצלחה מחודשת כאשר הצליח להיכנס למצעד השירים המקסיקניים האזוריים שנמכרו הכי הרבה דיגיטלית באותו שבוע כאשר נכנס למקום העשירי. התוכן הלירי של השיר מתאר את רגשותיה של מישהי לאחר שהיא עדה לחבר שלה מתנשק עם בחורה אחרת, אומר לו לא להתקשר אליה יותר ולסיים את הקשר.

מבחינה מוזיקלית השיר הוא שיר אפ-טמפו מקסיקני המשלב קומביה.<ref name=":0" />

== ביקורת ==
השיר קיבל ביקורות חיוביות ממבקרי המוזיקה. לשיר צולם קליפ בבית חוף בקליפורניה. עם השנים השיר זכה לגרסאות כיסוי.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|פלטינה <small>(לטיני)</small>
|60,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי 1993
קטגוריה:סינגלים מ-1993
קטגוריה:שירי סלינה
קטגוריה:שירים בספרדית
קטגוריה:שירים שנכתבו על ידי א.ב. קינטנייה
קטגוריה:שירים שנכתבו על ידי פיט אסטודילו
קטגוריה:שירים שהופקו על ידי א.ב. קינטנייה
קטגוריה:סינגלים בהוצאת EMI לטין
הפארק הלאומי לימפופו

מיקום הפארק במסגרת הפארק הבין ארצי לימפופו רבתי, המשותף למוזמביק, זימבבווה ודרום אפריקה
הפארק הלאומי לימפופו הוא אחד משבעת הפארקים הלאומיים של מוזמביק והגדול שבהם. הוא ממוקם בפרובינציית גאזה שבדרום המדינה ומשתרע על פני שטח של 11,233 קילומטר רבוע.

==הפארק==
האתר הוכרז כפארק לאומי בשנת 2001. הוא מהווה חלק מהפארק הבין ארצי לימפופו רבתי , שעל הקמתו הוחלט בשנת 2000. הוא משותף למוזמביק, זימבבואה ודרום אפריקה.

הפארק מחולק לשלושה אזורים - אזור הבר, האזור התיירותי ואזור שבו מותר הציד.

בחלקו הדרומי של הפארק שוכן אגם מאסינגיר, ששטחו הוא 150 קילומטר רבוע. הוא נוצר בעקבות הקמת הסכר בשם זה . המאגר הוא שטח מחיה של תנין היאור.

מיני בעלי החיים המצויים בפארק כוללים מספר רב של יונקים: פיל, אריה, קרנף, צבוע, ג'ירף, זברה, היפופוטם, כלב בר, נמר, גנו כחול, תאו, נמייתיים, קודו גמלוני, אוריבי. בעלי חיים רבים הועברו אל הפארק עם הקמתו מהפארק הלאומי קרוגר בדרום אפריקה.

==קישורים חיצוניים==

* [https://web.archive.org/web/20080828071020/http://www.limpopopn.gov.mz/index_en.asp אתר הפארק], מאורכב באתר Web Archive

לימפופו
פארק לאומי לימפופו
הר אלכסייב

הר אלכסייב (באנגלית: Mount Alekseyev) הוא הר בהרי סקוט, בארץ אנדרבי, במזרח אנטארקטיקה, שבאנטארקטיקה.

ההר ממוקם 11 קילומטרים צפונית-מזרחית לרכסי מקנוטון.

גובהו של ההר 927 מטרים מעל פני הים והוא ההר ה-4,237 בגובהו באנטארקטיקה.

== היסטוריה ==
=== מקור השם ===

שמו של ההר ניתן לו על יד משלחת החקר האנטארקטית הסובייטית, אשר חקרה את אנטארקטיקה בין השנים 1961–1962.

ההר נקרא על שמו של א. ד. אלקסייב (A.D. Alekseyev), טייס קוטב סובייטי.

== קישורים חיצוניים ==

* [https://geonames.usgs.gov/apex/f?p=GNISPQ:5:::NO::P5_ANTAR_ID:222 הר אלכסייב] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=121678 הר אלכסייב] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=197&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר אלכסייב] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25606612 מפת אזור הר אלכסייב]

== הערות שוליים ==

אלכסייב
הר ברוקלסבי

הר בּרוֹקֶלְסְבִּי (באנגלית: Mount Brockelsby) הוא הר בהרי סקוט, בארץ אנדרבי, במזרח אנטארקטיקה, שבאנטארקטיקה.

ההר ממוקם 13 קילומטרים צפונית-מזרחית לפסגת סימפסון.

גובהו של ההר 1,290 מטרים מעל פני הים; הר ברוקלסבי הוא ההר ה-3,415 בגובהו באנטארקטיקה.

== היסטוריה ==
=== גילוי ומיפוי ההר ===

ההר מופה בהתבסס על תצלומי אוויר שצולמו על ידי משלחת החקר האנטארקטית הלאומית של אוסטרליה בשנת 1956.

=== מקור השם ===

שמו של ההר ניתן לו על יד ועדת השמות האנטארקטיים של אוסטרליה.

ההר נקרא על שמו של וו. ק. ברוקלסבי (W.K. Brockelsby), שהיה פיזיקאי יונוספרה, בתחנת מוסון, בשנת 1961.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:1967 הר ברוקלסבי] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=1651 הר ברוקלסבי] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=1879&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר ברוקלסבי] באתר הגאזט האנטארקטי המשווה SCAR של ממשלת אוסטרליה
* [https://peakery.com/mount-brockelsby-antarctica/ הר ברוקלסבי] באתר peakery (מרחקים לאתרים סמוכים)

== הערות שוליים ==

ברוקלסבי
פיצוץ הרדאר בגבעת אולגה

פיצוץ הרדאר בגבעת אולגה התרחש ב-20 בינואר 1946. זה היה הניסיון השני והמוצלח של פיצוץ המכ"ם של שלטונות המנדט הבריטי בתחנת משטרת גבעת אולגה. זאת, לאחר שהניסיון הראשון בליל 23 בנובמבר 1945 הסב נזק לתחנת המשטרה, אך המכ"ם המשיך לפעול.

== הרקע ==
בסוף שנת 1945 המשיכו שלטונות המנדט הבריטי בארץ ישראל להיאבק בהעפלה. כדי לאתר ולעצור את ספינות המעפילים, השתמשו הבריטים בתחנות רדאר לאורך החוף. בליל 23 בנובמבר 1945 פוצצו כמה תחנות משטרה ומכ"ם בריטיות ביניהן משטרת גבעת אולגה. הבניין ניפגע מעט והרדאר לא ניזוק והמשיך לפעול. ב-20 בינואר 1946 היה ניסיון שני שהרס את המכ"ם והוציאו משימוש.

== הפעולה ==
המחלקה לעבודות ציבוריות של המנדט (Public Works Department P.W.D; שהפך לאחר קום המדינה למע"צ) שהייתה הממונה על הבנייה של בנייני הממשלה, הטילה על יוסף אהרליך מקריית חיים, לנהל התיקון והשיפוץ של תחנת המשטרה, בעקבות הנזק שהוסב לה בפיצוץ הראשון. לרשותו של יוסף אהרליך היו פועלים וטנדר שכור. אהרליך הבריח ביום האחרון של העבודות אל תוך מתחם התחנה שני חבלני פלמ"ח, במסווה של צבעים ופחי צבע שהיו מלאים בחומרי נפץ ומכוסים במעט צבע וסיד. לאחר הנחת חומרי הנפץ וכיוון השעונים לשעה הרצויה להפעלתם יצאו החבלנים מהתחנה.

בגמר העבודות עזבו את התחנה חמשת העובדים: יוסף, עוזרו, הנהג ושני נגרים (שהיו אחרוני העובדים בשיפוץ). אף אחד מהארבעה שהצטרפו ליוסף לא היה בסוד הפעולה של ההגנה. כדי שלא ייפול חשד בהם ההגנה הוציאה לפועל תוכנית הטעיה, שבמסגרתה נעצר הטנדר ונוסעיו הורדו לפרדס. הם נקשרו ואיש שעבד בפרדס הודיע למשטרה על הימצאות אנשים קשורים. את הטנדר הם הותירו לאחר מכן כשהוא תקוע בעץ. החמישה הובאו לתחנת משטרת חדרה. קצין הבולשת הבריטית הובא מחיפה לחקור הפרשה.

ההגנה הזהירה את הבריטים כדי שיפנו את התחנה לבל יפגע אף בריטי. אך הבריטים לא שעו לאזהרות ולא עשו דבר. בשעה היעודה ביצעה ההגנה מטח יריות מרחוק על התחנה וזאת שוב על מנת שיחשבו שכעת פורצים ואין קשר לעצורים. תוך כדי הירי חל הפיצוץ שגרם להרס רב ולחיסול המכ"ם. לבריטים היה הרוג אחד ומספר פצועים.

על כל הפעולה היה ממונה המג"ד אורי ברנר (בנו של הסופר יוסף חיים ברנר).

חמשת העצורים הועברו ל"קישלה" בחיפה להמשך החקירה. מאחר שלא הצליחו להוציא מהם דבר (הארבעה לא ידעו דבר ויוסף עמד בשתיקתו) הם הועברו לאחר כחודש למחנה המעצר בלטרון. הם שוחררו רק ב-29 ביולי 1946.

== ראו גם ==
* המצור על גבעת חיים – בעקבות הפיצוץ הראשון
* משטרת גבעת אולגה
* נתיבי ישראל - החברה הלאומית לתשתיות תחבורה – הגלגול הנוכחי של P.W.D

== קישורים חיצוניים ==
* [http://www.israelalbum.org.il/יישובים/ארכיון-יד-בן-צבי/משפחות%20מינץ-ארליך/3/ אלבום תמונות בו מופיע יוסף אהרליך], באתר israelalbum
* [https://www.palmach.org.il/history/database/?itemId=6040 פעולת החבלה השנייה במשטרת גבעת אולגה], באתר הפלמ"ח
* [https://www.youtube.com/watch?v=xn3MiRhvFbc סיומקה דנציג מספר על פיצוץ תחנת המשטרה הבריטית בגבעת אולגה], באתר יוטיוב

קטגוריה:פעולות נגד שלטונות המנדט הבריטי
סאלי הפטל נוה

סאלי הפטל נוה (נולדה ב-18 באוקטובר 1969) היא אוצרת עצמאית בתחום האמנות העכשווית. היא אצרה תערוכות יחיד וקבוצתיות רבות בחללי תצוגה, גלריות, מוזיאונים ובמרחב הציבורי בישראל ומחוצה לה, בין היתר במוזיאון ישראל, מוזיאון הרצליה לאמנות עכשווית וב-Brno House of Arts ברנו, צ'כיה.

== ביוגרפיה ==
הפטל נוה נולדה בקולומביה. היא בוגרת לימודי תואר ראשון ושני בתולדות האמנות באוניברסיטת תל אביב. בין השנים 1994–1996 למדה בסטודיו לאמנויות התיאטרון של יורם לוינשטיין בתל אביב. בשנת 1997 למדה בבית הספר לתיאטרון וקולנוע "The Lee Strasberg Theatre & Film Institute" בניו יורק. הייתה מרצה אורחת במוסדות אקדמיים שונים ומלמדת אוצרות במכללת ספיר.

היא החלה את דרכה המקצועית בגלריה בינט בתל אביב, שם עבדה בין השנים 1998–2003. לאחר מכן שמשה כאוצרת גלריה ברוורמן, תל אביב ובין השנים 2008–2010 שימשה כאוצרת בגלריה אורבניקס (Urbanix), סטודיו לקריאייטיב ועיצוב בתל אביב. בין השנים 2010–2013 שימשה כאוצרת ומנהלת של קו 16 – גלריה קהילתית לאמנות עכשווית בתל אביב, ובשנת 2017 אצרה יחד עם עדנה מושנזון את הביאנלה לרישום, "שובו של הנייר / מחשבות על רישום", רשמים VI, בבית האמנים ירושלים.

הפטל נוה אצרה את פסטיבל אוהבים אמנות עושים אמנות מטעם עיריית תל אביב בשנים 2011 ו-2013. בשנים 2018–2020 שימשה כיועצת אמנות של גלריה הוילה, מכללת אמונה ירושלים. הייתה חלק מהוועדה לבחירת לבחירת אמנים לתוכנית שהות אמן ב-IDA Hannover 2013 (Intercultural Dialog in Art) וחברה בוועדת פרויקטים של עיריית תל אביב –יפו. חברה בוועדה המייעצת של ארטפורט.

== תערוכות באצירתה ==

== לקריאה נוספת ==
* [http://sallyhaftel.com/index.asp אתר האינטרנט] של סאלי הפטל נוה
*[https://www.artiststudiosjlm.org/sally-haftel-naveh.html מפגש ת(א)עשייה #13 סאלי הפטל נוה]
* [https://www.youtube.com/watch?v=BZ5jMUUWPLw שיח גלריה בתערוכה "ים בתוך ים" | הדסה גולדויכט וסאלי הפטל נווה], דצמבר 2017, יוטיוב
== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אוצרות ישראליות
קטגוריה:אוצרים ישראלים
קטגוריה:ישראלים ילידי קולומביה
קטגוריה:ויקיפדיה: ערכים של משתמשים חדשים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בוגרות סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:סגל בצלאל
קטגוריה:ישראליות שנולדו ב-1969
קטגוריה:ישראלים שנולדו ב-1969
פסגת סימפסון (אנטארקטיקה)

פסגת סימפסון (באנגלית: Simpson Peak) היא פסגה בהרי סקוט, בארץ אנדרבי, במזרח אנטארקטיקה, שבאנטארקטיקה.

הפסגה ממוקמת 11 קילומטרים צפונית-מזרחית לרכסי מקנוטון.

גובהה של הפסגה 1,720 מטרים מעל פני הים; פסגת סימפסון היא ההר ה-2,387 בגובהו באנטארקטיקה.

== היסטוריה ==
=== גילוי ומיפוי הפסגה ===

הפסגה התגלתה ב-14 בינואר 1930, על ידי משלחת החקר הבריטית, אוסטרלית וניו זילנדית לאנטארקטיקה, אשר חקרה את אנטארקטיקה בפיקודו של דאגלס מוסון.

המיקום המדויק של הפסגה התגלה על ידי ג'יי. סי. ארמסטרונג (J.C. Armstrong) ממשלחות החקר הלאומית האוסטרלית לאנטארקטיקה, בשנת 1959.

=== מקור השם ===

מוסון נתן לפסגה את שמה.

הפסגה נקראת על שמו של סר ג'ורג' סימפסון (Sir George Simpson), מטאורולג גרמני.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:13858 פסגת סימפסון] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=13305&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת סימפסון] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=13858&fid=antgeo_121 תצלום לוויין של אזור פסגת סימפסון]
* [https://peakery.com/simpson-peak-antarctica/ פסגת סימפסון] באתר peakery (מרחקים לאתרים סמוכים)
* [https://www.mindat.org/feature-6625336.html פסגת סימפסון] באתר mindat
* [http://distancebetween.info/simpson_peak מחשבון מרחקים - המרחק מפסגת סימפסון לאתרים סמוכים]

== הערות שוליים ==

סימפסון
ערוץ השעשועונים

ערוץ השעשועונים הוא ערוץ טלוויזיה ישראלי בתשלום בבעלות רשת מדיה שעלה לשידור ב-2020, המשדר בעיקר שידורים חוזרים של שעשועוני טלוויזיה.
הערוץ הושק ב-5 בדצמבר 2020, ביום ההשקה של העונה ה-11 של האח הגדול.

נכון ל-2021, הערוץ ניתן לרכישה כערוץ פרימיום ב-HOT, yes, NEXT TV, וב-STINGTV.

ב-12 בינואר 2021 עבר ערוץ השעשועונים ב-HOT וב-NEXT TV לאפיק 23, אפיק בו שידרו בעבר הטלוויזיה החינוכית הישראלית וערוץ כאן חינוכית, כאשר האחרון עבר לאפיק 80, ב-5 במאי 2021 הערוץ עבר לשדר באפיק 23 גם בחברת YES ו-STINGTV. החל מ-26 בדצמבר 2023 הערוץ עבר לשדר באפיק 20 בחברת YES.

== תוכני הערוץ ==
תוכני הערוץ הם שעשועוני טלוויזיה בשידורים חוזרים שהופקו על ידי "רשת" (ושודרו במקור בערוץ 2 או ברשת 13) ועל ידי ערוץ עשר, אך גם משדר שעשועונים של הפקות זרות.

=== הפקות של "רשת" ===
* "1 נגד 100" – שעשועון בהנחיית אברי גלעד בו מתחרה אחד מול פאנל של 100 אנשים על מגוון שאלות טריוויה. שודר במקור בערוץ 2.
* "101 דרכים לעוף משעשועון" – שעשועון אקסטרים בהנחיית עפר שכטר, בו מתמודדים שטועים בתשובה עפים בדרכים יצירתיות. שודר במקור בערוץ 2.
* "The Wall" – שעשועון המבוסס על פורמט אמריקאי בהנחיית צביקה הדר, בו זוג משתתפים יצטרך לענות על שאלות ולנצח את ה"קיר", כדי לצאת עם יותר מ-6 מיליון ש"ח. שודר במקור ברשת 13.
* "אל תפילו את המיליון" – הגרסה הישראלית לשעשועון בהנחיית אברי גלעד. שודר במקור ברשת 13.
* "הטוב מכולם" – שעשועון בהנחיית אברי גלעד בו מתמודדים עשרה אנשים מול קהל של 1,000 איש. שודר במקור בערוץ 2.
* "הכל הולך" – שעשועון הומוריסטי בהנחיית דביר בנדק ובהשתתפות צוות של קומיקאים ושחקנים. שודר במקור בערוץ 2 וברשת 13.
* "כלוב הזהב" – שעשועון נושא פרסים בהנחיית אבי קושניר. שודר במקור בערוץ 2.
* "נעולים" – שעון בהנחיית גיא זו-ארץ בו זוג מתמודדים צריך לצאת מ-45 דלתות מחמישה מעגלים על מנת להרוויח מעל חצי מיליון שקלים. שודר במקור בערוץ 2.

=== הפקות של ערוץ עשר ===
* "לעוף על המיליון" – שעשועון טלוויזיה מקורי בהנחיית ירון ברובינסקי. שודר במקור בערוץ עשר ובהמשך ברשת 13.
* "מי רוצה להיות מיליונר?" – הגרסה הישראלית לשעשועון המצליח בהנחיית יורם ארבל.
* "מישהו בבית?" – דרור רפאל מגיע לבתים אקראיים ושואל את הדיירים שאלות הקשורות לסביבה בה הם גרים.
* "קופה משותפת" – שעשועון בהנחיית עינב גלילי בו שני מתמודדים על מיליון שקלים, וכל אחד מהם רשאי להיעזר בשותפים אם יסכים לחלוק איתם את הכסף.
* "תראו מי שואל" – שעשועון מבית היוצר של יגאל שילון בהנחיית מולי שולמן.

=== הפקות של כאן 11 ===
*המרדף" – הגרסה הישראלית לשעשועון הבריטי "The Chase" בהנחיית עידו רוזנבלום, בו ארבעה מתמודדים צריכים לנצח את "הצ'ייסר".

=== הפקות זרות ===
* "דיל או לא דיל" – שעשועון בהנחיית האווי מנדל.
* "כרישי הקלפים" – שעשועון בהנחיית ג'ון מקהייל בו ששני מתמודדים מתחרים ביניהם ראש בראש, מי מביניהם יצליח לסדר רצף של 7 קלפים מוסתרים.
* "סכסוך משפחתי VIP" – השעשועון בגרסת VIP בו מתחרים כוכבים מפורסמים ובני משפחותיהם.
* "עשינו עסק" – שעשועון המבוסס על עסקאות חליפין שעושה המנחה עם המתמודדים.
* "קחי אותי לדייט" – שעשועון בו מתחרות 30 רווקות מול רווק אחד.
* "פחות או יותר" – שעשועון מחירים בהנחיית דרו קארי.

== הערות שוליים ==

קטגוריה:ערוצי טלוויזיה ישראליים
קטגוריה:רשת (זכיינית שידור)
פענוח רשימה

בתורת הקודים, קוד לתיקון שגיאות נקרא ניתן לפענוח רשימה (List Decodable) אם בהינתן מילת קוד מורעשת, ניתן לשחזר ממנה רשימה קצרה של מילות קוד אפשריות כך שמובטח שאחת מהן היא מילת הקוד המקורית. זאת בהשוואה למובן הרגיל של פענוח, פענוח יחיד (Unique Decoding), בו משוחזרת מילת קוד אחת שחייבת להיות מילת הקוד המקורית. פענוח רשימה מאפשר פענוח גם בהינתן מספר גדול יותר של שגיאות מאשר שפענוח יחיד היה מאפשר, שיכול להגיע כמעט עד למרחק הקוד ממש. לפענוח רשימה שימושים רבים במדעי המחשב התאורטיים ובקריפטוגרפיה.

המושג הוצג לראשונה בידי פיטר אליאס ב-1957.

השימוש הראשון של פענוח רשימה בתיאוריה של מדעי המחשב נמצא בידי עודד גולדרייך ולאוניד לוין ב-1989, כשבנו אלגוריתם לפענוח רשימה של קוד האדאמרד , והשתמשו בו כדי לבנות מכל פונקציה חד-כיוונית, פונקציה חד-כיוונית עם סיבית קשה. מאז נמצאו שימושים רבים לפענוח רשימה בבניית מערכות הוכחה הסתברותיות, בדרנדומיזציה ועוד.

== הגדרה ==
נאמר ש<math>C\subseteq \Sigma^n</math>, קוד <math>[n,k]_q</math> מעל אלפבית <math>\Sigma</math> בגודל <math> q </math> הוא <math>(\rho, L)</math>-ניתן-לפענוח-רשימה אם לכל <math>w \in \Sigma^n</math> מתקיים שמספר מילות הקוד הקרובות אל <math>w</math> עד כדי מרחק <math>\rho n</math>, הוא לכל היותר <math>L</math>, כלומר: <math>\vert \{x \in C \;\vert\; d(x, w) \leq \rho n\} \vert \leq L</math>, כאשר <math>d(x, w)</math> הוא מרחק המינג (Hamming Distance) בין <math>x</math> ו<math>w</math>.

לדוגמה, כל קוד <math>[n,k, \delta n]_q</math> הוא <math>\left(\frac \delta 2, 1\right)</math>-ניתן-לפענוח-רשימה.

== חסם ג'ונסון ==
ראינו אם כן שניתן להפוך כל קוד עם מרחק יחסי <math>\delta</math> לקוד הניתן-לפענוח-רשימה עם אורך רשימה קצר (אורך הרשימה היה אחד, למעשה), אך מספר השגיאות שיכולנו לתקן היה רק <math>\frac \delta 2</math>. חסם ג'ונסון (Johnson Bound) מבטיח חסם טוב יותר על מספר השגיאות, בעוד משמר את אורך הרשימה קטן (פולינומי ב<math>n</math>).

טענה (חסם ג'ונסון). בהינתן קוד <math>C \subseteq \Sigma ^ n</math> עם מרחק יחסי <math>\delta</math>, <math>C</math> הוא <math>(\rho, L)</math>-ניתן-לפענוח-רשימה עבור <math>\rho = 1- \sqrt{1 - \delta}</math> ו<math>L = n</math>.

שימו לב שהחסם המובטח על מספר השגיאות אותן ניתן לתקן תמיד גדול יותר מהחסם הטריוויאלי של <math>\frac \delta 2</math>.

חסם ג'ונסון אינו מבטיח את החסם הטוב ביותר. למשל, תוצאה מיידית של האלגוריתם של גולדרייך-לוין (שהוזכר מעלה) היא שניתן לקבל פענוח רשימה לקוד האדאמרד אפילו כמעט עד כדי המרחק של הקוד (שהוא <math>\frac 1 2</math>). ובמדויק, לכל פולינום <math>p</math>, קוד האדאמרד הוא <math>\left(\frac 1 2 - \frac 1 {p(n)}, poly(n)\right)</math>-ניתן-לפענוח-רשימה.

== ראו גם ==
* קוד לתיקון שגיאות
* סיבית קשה

== קישורים חיצוניים==
* [https://madhu.seas.harvard.edu/papers/2000/ifip.pdf מאמר סקירה על פענוח רשימה]
* [https://sites.math.rutgers.edu/~sk1233/courses/codes-S16/lec7.pdf הוכחה של חסם ג'ונסון]
* [https://www.cs.tau.ac.il/~amnon/Classes/2016-PRG/Lecture5.pdf עוד על הקשר בין פענוח רשימה ודרנדומיזציה]

== הערות שוליים ==

קטגוריה:קודים לאיתור שגיאות ולתיקונן
טימופיי מרגאסוב

טימופיי מרגאסוב (ברוסית: Тимофе́й Вячесла́вович Марга́сов; נולד ב-12 ביוני 1992 בטוליאטי שברוסיה) הוא כדורגלן רוסי המשחק בעמדת המגן, זכה שלוש פעמיים בגביע רוסיה בכדורגל, כל פעם במועדון אחר.

==קריירת מועדונים==
טימופיי מרגאסוב התחיל לשחק כדורגל במועדון נוער בעיר הולדותו ואחר כך עלה לקבוצה בוגרת. בשנת 2012 הוא חתם חוזה עם יניסיי ובשנת 2013 עם מעבר לרוסטב החל לשחק בליגה העליונה הרוסית. לקראת עונת 2014/15 הוא הושאל לסיביר נובוסיבירסק. לאחר שנה הוא עבר לקריליה סובייטוב סמרה וממנה ללוקומוטיב מוסקבה. בהיותו חתום בלוקומוטיב הוא הושאל לטוסנו ואחר כך לסוצ'י. בשנת 2020 הוא נמכר לסוצ'י והמשיך לשחק עבור המועדון.

טימופיי מרגאסוב זכה מספר פעמים בגביע רוסיה בכדורגל - בעונת 2013/14 עם רוסטב, בשנת 2016/17 עם לוקומוטיב מוסקבה ובעונת 107/18 עם טוסנו.

==נבחרת לאומית==
בשנת 2014 מרגאסוב שיחק פעמיים עבור נבחרת רוסיה בכדורגל עד גיל 21.

==קישורים חיצוניים==

קטגוריה:כדורגלנים רוסים
קטגוריה:מגני כדורגל רוסים
קטגוריה:טוליאטי: כדורגלנים
קטגוריה:כדורגלני לוקומוטיב מוסקבה
קטגוריה:כדורגלני יניסיי קרסנויארסק
קטגוריה:כדורגלני סיביר נובוסיבירסק
קטגוריה:כדורגלני רוסטוב
קטגוריה:כדורגלני סוצ'י (2018)
קטגוריה:רוסים שנולדו ב-1992
קז'ימייז' סטברובסקי

קז'ימייז' סטברובסקי (בפולנית: Kazimierz Stabrowski; 21 בנובמבר 1869 – 10 ביוני 1929) היה צייר פולני, ומנהל האקדמיה לאמנויות יפות בוורשה. הוא ייסד גם את הלשכות הראשונות של החברה התאוסופית בפולין.

== ביוגרפיה ==
קז'ימייז' סטברובסקי הגיע ממשפחת בעלי אדמות פולנית. אביו אנטוני היה איש צבא בצבא הרוסי ואמו סופיה פילצקיס באה ממשפחה פולנית עשירה.

בשנים 1880 עד 1887 סיים את לימודיו בביאליסטוק, ולאחר מכן למד באקדמיה הקיסרית לאמנויות בסנט פטרסבורג, שם לימד אותו פאבל צ'יסטיאקוב, לימים (משנת 1895) בסדנא של איליה רפין. באקדמיה הוא צבר מגעים עם ציירים פולנים רבים, בין היתר עם פרדיננד רוסצ'יץ', קז'ימייז' וסילקובסקי, הנריק וייסנהוף וסטניסלב בוהוש-סיסטרנצ'ביץ', כמו גם עם ציירים רוסים.

בשנת 1893 הוא נסע למזרח, ביירות וארץ ישראל, ביקר באודסה, באיסטנבול, ביוון ובמצרים. במהלך מסעו הוא יצר תיק עבודות, והכין גם את ציור הדיפלומה שלו מחמד במדבר (הבריחה ממכה) שעשה במהלך מסעותיו. בשנים 1897 עד 1898 הוא המשיך את לימודיו באקדמיה ז'וליאן בצרפת שם הוא פגש ציירים ונחשף לתנועות האמנותיות של האימפרסיוניזם והפוביזם. בפריז התעניין גם בפילוסופיה של אנרי ברגסון. לאחר שחזר לסנט פטרסבורג, הוא השתלב בחיי האמנים במקום, ויצר יצירות רבות שהציג בין היתר בפריז (ביריד העולמי בשנת 1900), מינכן (1901), ונציה (1903).

בשנת 1902 התחתן עם ג'וליה יאניסשבסקה, הפסלת, אותה הכיר באקדמיה הקיסרית לאמנויות בסנט פטרסבורג. משנת 1902 הוא היה חבר ב"אגודת שטוקה" של אמנים פולנים. בשנת 1903 עבר להתגורר בוורשה, שם עסק בארגון והוראה. יחד עם קונרד קריז'נובסקי הפעיל בית ספר פרטי לאומנויות.

הוא הוביל לפתיחתו מחדש של בית הספר לאומנויות יפות בוורשה לאחר מרד ינואר. בית הספר נפתח ב -19 במרץ 1904. קז'ימייז' סטברובסקי הפך למנהל הראשון של בית הספר, ומילא תפקיד זה בשנת 1909. עקב סכסוך עם המועצה הפדגוגית הוא התפטר מהתפקיד. באותה תקופה הוא היה למעשה הדמות המובילה בחברה התיאוסופית בפולין, והקים שם את הלשכות התיאוסופיות הראשונות.

השנים 1909 עד 1913 סימנו את תקופת מסעותיו החדשים, בין היתר לצרפת, גרמניה, שוודיה, ספרד, איטליה והאיים הקנריים. את חודשי הקיץ בילה עם משפחתו באחוזת לוזנבה, לטביה. הוא ביקר לעיתים קרובות בליטא והיה פעיל בארגון תערוכות האמנות הראשונות שם.

לאחר מלחמת העולם הראשונה עבר לסנט פטרסבורג, אך בשנת 1918 חזר לוורשה.

בשנות ה-20 של המאה ה-20 הוא נסע שוב למצוא נושאים אמנותיים חדשים ליוון, טורקיה, מרוקו, בוסניה, שוודיה ונורווגיה.

בשנת 1922 הוא הקים את קבוצת האמנים Sursum Corda.

הוא נפטר בשנת 1929, נקבר בבית העלמין בפובאצקי.

== גלריה ==
<gallery mode=packed heights="180">

File:Stabrowski Peacock.jpg|ליד הויטרז'
File:Kazimierz Stabrowski 1.jpg|עירום
File:Kazimierz Stabrowski Akt.jpg|עירום עם נוצת טווס
File:Stabrowski - Hiszpanka.jpg|ספרדיה
File:Stabrowski Portret Wandy Siemaszkowej, 1910.jpg| דיוקן השחקנית ונדי סימזקובה
File:Stabrowski - Portret narzeczonej 1896.jpg | דיוקן נשי
File:Stabrowski - Portret Laury Pytlińskiej 1922.jpg | לורה פיטלינסקה
</gallery>

==קישורים חיצוניים==

== הערות שוליים ==

קטגוריה:ציירים פולנים
קטגוריה:פולנים שנולדו ב-1869
קטגוריה:נפטרים ב-1929